wannaphong/clean_thaiwikipedia huggingface dataset:
# นัม ดา-รึม
นัม ดา-รึม (เกิด 13 มิถุนายน พ.ศ. 2545) เป็นนักแสดงชาวเกาหลีใต้ เขาเริ่มอาชีพนักแสดงตั้งแต่วัยเด็กโดยรับบทเป็นพระเอกรุ่นเยาว์ในละครเกาหลียอดนิยมหลายเรื่องและมีชื่อเสียงจากการรับบทนำในเรื่อง Beautiful World (2019)

บทบาทอื่น ๆ ของเขาในการแสดงในบทเด็กและวัยรุ่น ได้แก่ รักฉบับใหม่หัวใจ 4 ดวง (2009), พิน็อกคิโอ รักนี้หัวใจไม่โกหก (2014), ก็อบลิน คำสาปรักผู้พิทักษ์วิญญาณ (2016), Rain or Shine (2017), The King in Love (2017), ลิขิตฝันฉันและเธอ (2017), Come and Hug Me (2018), Radio Romance (2018) และ สตาร์ทอัพ (2020)
# การสนับสนุนการช่วยรบ
ในวิชาการทหาร การสนับสนุนการช่วยรบ (combat service support ตัวย่อ: CSS หรือ สชร.)วิทยาลัยป้องกันราชอาณาจักร. พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558  หน้า 54 บ้างเรียก การช่วยรบ หมายถึงกิจกรรมและภาระหน้าที่ทั้งปวงในเขตหลังแนวรบเพื่อรับประกันความมั่นคงของระบบส่งกำลังบำรุงและโครงสร้างอื่น บุคลากรฝ่ายสนับสนุนการช่วยรบถือว่าเป็น ผู้มิใช่พลรบ (non-combatant)วิทยาลัยป้องกันราชอาณาจักร. เรื่องเดียวกัน หน้า 216

ภาระหน้าที่
ทางตรง
การสนับสนุนทางการส่งกำลังบำรุง (logistic support)วิทยาลัยป้องกันราชอาณาจักร. เรื่องเดียวกัน หน้า 184 ถือเป็นการสนับสนุนการช่วยรบทางตรง ประกอบด้วยการให้บริการในหลากหลายด้าน อาทิ การส่งกำลัง (supply), การขนส่ง (transportation), การซ่อมบำรุง (maintenance), การแพทย์ (medical), การยุทธโยธา (construction), การสุขอนามัย (hygiene)

ทางอ้อม
ถือเป็นการสนับสนุนการช่วยรบทางอ้อม ประกอบด้วย สารสนเทศ (information), การสื่อสาร (communication), วัสดุ/ยุทธภัณฑ์ (material)ระเบียบว่าด้วยความปลอดภัยแห่งชาติ พ.ศ. 2517 ระบุว่า "ยุทธภัณฑ์ หมายความถึงสิ่งของทั้งหลายที่ใช้ประจำกายหรือประจำหน่วยกำลังถืออาวุธของทางราชการ เช่นทหาร ตำรวจ เป็นต้น ได้แก่เครื่องนุ่งห่ม เครื่องมือ เครื่องใช้ ยานพาหนะ อาวุธ และสิ่งอื่นๆ ในทำนองนี้", บริภัณฑ์ (equipment)ระเบียบว่าด้วยความปลอดภัยแห่งชาติ พ.ศ. 2517 ระบุว่า "บริภัณฑ์ หมายความถึงเครื่องจักร เครื่องมือ เครื่องกล สิ่งอุปกรณ์ และสิ่งอื่นๆ ในทำนองนี้", การวิจัย (research), การอบรม (education), สารวัตรทหาร (police), นิติการ (legal affair), การบัญชี (accounting), กำลังพล (personnel)
# Caiophora
Caiophora เป็นสกุลของพืชดอกที่อยู่ในวงศ์ Loasaceae

ถิ่นกำเนิดของมันคือ อเมริกาตะวันตกและอเมริกาใต้ไปจนถึงบราซิลตอนใต้

สปีชีส์ในสกุล ได้แก่:

Caiophora aconquijae 
Caiophora andina 
Caiophora arechavaletae 
Caiophora boliviana 
Caiophora buraeavii 
Caiophora canarinoides 
Caiophora carduifolia 
Caiophora cernua 
Caiophora chuquisacana 
Caiophora chuquitensis 
Caiophora cirsiifolia 
Caiophora clavata 
Caiophora contorta 
Caiophora coronata 
Caiophora dederichiorum 
Caiophora deserticola 
Caiophora dumetorum 
Caiophora espigneira 
Caiophora hibiscifolia 
Caiophora lateritia 
Caiophora macrantha 
Caiophora madrequisa 
Caiophora mollis 
Caiophora nivalis 
Caiophora patagonica 
Caiophora pedicularifolia 
Caiophora peduncularis 
Caiophora pentlandii 
Caiophora pterosperma 
Caiophora pulchella 
Caiophora rosulata 
Caiophora rusbyana 
Caiophora scarlatina 
Caiophora sleumeri 
Caiophora spegazzinii 
Caiophora stenocarpa 
Caiophora tenuis 
Caiophora tomentosula 
Caiophora vargasii
# คิม ซ็อง-ช็อล
คิม ซ็อง-ช็อล (เกิด 31 ธันวาคม พ.ศ. 2534) เป็นนักแสดงชาวเกาหลีใต้ภายใต้ บริษัทสตอรีเจ เขามีชื่อเสียงจากการรับบท คิม ย็อง-ชอลในละครเรื่อง Prison Playbook

 ผลงานการแสดง 

 ภาพยนตร์ 
 ปี เรื่อง บทบาท อ้างอิง 2557 Winter Picnic ซึง-แจ 2560 Anarchist from Colony โกโตะ ฟุมิโอะ 2561 Too Hot to Die ย็อง ดู-ซ็อก 2562 The Battle of Jangsari คี แฮ-รยุน Kim Ji-young: Born 1982 คิม จี-ซ็อก  2563 Search Out จุน-ฮย็อก
# ยาร์นพอจเก
ยาร์นพอจเก  หรือ เด็กชายเหล็ก  หรือที่รู้จักในขื่อ "เด็กชายน้อยหมายจันทร์"  เป็นประติมากรรมในย่านเมืองเก่า กัมลา สตาน ของสต็อกโฮล์ม ประติมากรรมมีความสูงเพียง  จึงเป็นประติมากรรมสาธารณะที่เตี้ยที่สุดในสต็อกโฮล์ม

ประติมากรรมนี้สร้างขึ้นในปี 1954 โดยศิลปินชาวสวีเดน ลิสส์ เอริคซัน และถูกนำมาตั้งตรงจุดปัจจุบันในปี 1967 ประติมากรรมนี้ตั้งอยู่ใกล้กับโบสถ์ฟินนิช ไม่ไกลจากพระราชวังสต็อกโฮล์มBritt Peruzzi.  Järnpojken – en riktig turgubbe. 
อ้างอิง

Category:อนุสาวรีย์และอนุสรณ์ในประเทศสวีเดน
Category:ประติมากรรมสาธารณะในสต็อกโฮล์ม
# สถานีรถไฟใต้ดินโซลนาเซนตรัม
โซลนาเซนตรัม  เป็นสถานีรถไฟใต้ดินสต็อกโฮล์มและห้างสรรพสินค้าในในเทศบาลโซลนา ราว 5 กิโลเมตรจากใจกลางสต็อกโฮล์ม สถานีเปิดให้บริการเมื่อ 31 สิงหาคม 1975 เป็นส่วนหนึ่งของสายสีน้ำเงินจากทีเซนทราเลน ไป ญูลสตา
# นอร์มัล์มสตอร์ย
นอร์มัล์มสตอร์ย  เป็นจัตุรัสกลางเมืองในใจกลางของสต็อกโฮล์ม ประเทศสวีเดน จัตุรัสนี้เป็นที่รู้จักจากเหตุการณ์โจรกรรมที่นอร์มัล์มสตอร์ยเมื่อปี 1973 ซึ่งเป็นต้นกำเนิดของกลุ่มอาการสต็อกโฮล์ม

ในเกมกระดาน มอนอพอลี ฉบับสวีเดนมีนอร์มัล์มสตอร์ยเป็นช่องที่แพงที่สุดในเกมMonopoly - Sweden . Accessed October 21, 2012.

ระเบียงภาพ

ดูเพิ่ม
นอร์มัล์ม
# การสนับสนุนการรบ
ในวิชาการทหาร การสนับสนุนการรบ (combat support, ย่อว่า สร.)วิทยาลัยป้องกันราชอาณาจักร. พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558  หน้า 54 หมายถึงการสนับสนุนทางยุทธวิธีให้กับหน่วยรบโดยหน่วยทหารอื่นตามที่กำหนดเอาไว้ เพื่อให้หน่วยรบสามารถปฏิบัติหน้าที่ได้สะดวกและปลอดภัยมากยิ่งขึ้นโรงเรียนเสนาธิการทหารบก. ชุดที 8 วิชาการปฏิบัติการรบตามแบบ  เช่น การทิ้งระเบิดทางอากาศในเขตหลังแนวรบของข้าศึก, การยิงปืนใหญ่สนับสนุนการบุกของหน่วยรบ

เหล่าสนับสนุนการรบได้แก่ทหารปืนใหญ่, ทหารปืนใหญ่ต่อสู้อากาศยาน, ทหารสื่อสาร, ทหารช่าง, ทหารการข่าว เป็นต้น
# ทหารพลาธิการ
ทหารพลาธิการ (quartermaster) เป็นทหารเหล่าหนึ่ง จัดอยู่ในฝ่ายสนับสนุนการช่วยรบ รับผิดชอบด้านการวางแผนและดูแลด้านเสบียง, ที่พัก, เครื่องแต่งกาย, เครื่องใช้ประจำกาย, วัสดุอุปกรณ์ประจำหน่วย, สัตว์พาหนะ, เชื้อเพลิง, บริภัณฑ์เพื่อซ่อมสร้างสาธารณูปโภค, บริการซักรีด, น้ำอาบ, การจัดการศพ
# การปล้นธนาคารที่นอร์มัล์มสตอร์ย
การปล้นที่นอร์มัล์มสตอร์ย  เป็นเหตุปล้นธนาคารและวิกฤตตัวประกัน ที่เป็นที่รู้จักดีในฐานะต้นกำเนิดของกลุ่มอาการสต็อกโฮล์ม เหตุการ์ณเกิดขึ้นที่จัตุรัสนอร์มัล์มสตอร์ยในเมืองสต็อกโฮล์ม ประเทศสวีเดน เมื่อเดือนสิงหาคม 1973 และเป็นเหตุการณ์อาชญากรรมแรกในประเทศสวีเดนที่มีการถ่ายทอดสดทางโทรทัศน์ ผู้ก่อเหตุ ยัน-เอริก โอลส์ซันได้หายตัวไปหลังถูกปล่อยตัวชั่วคราวจากเรือนจำ และไปก่อเหตุปล้นพร้อมทั้งจับตัวประกันสี่คนที่ธนาคารในนอร์มัล์มสตอร์ย ขณะพยายามเจรจา รัฐมนตรีกระทรวงยุติธรรมของสวีเดน เลนนาร์ท เยเยอร์ อนุญาตให้อดีตผู้ร่วมเรือนจำและเพื่อนของโอลส์ซัน คลาร์ก โอลอฟซัน นำตัวจากเรือนจำไปยังธนาคาร ซึ่งถึงแม้ว่าโอลอฟซันจะเป็นอาชญากรมายาวนาน แต่ก็เป็นไปได้ยากที่เขาจะสมรู้ร่วมคิดกับโอลส์ซัน ขณะวิกฤตตัวประกันนั้น ตัวประกันได้เกิดความรู้สึกผูกพันกับผู้ก่อเหตุขึ้นมาและพยายามปกป้องผู้ก่อเหตุถึงแม้ว่าจะถูกข่มขู่ฆ่า ท้ายที่สุด เจ้าหน้าที่ตำรวจบุกเข้าไปในธนาคารพร้อมการโจมตีด้วยแก๊สน้ำตาหลังเกิดเหตุได้ 5 วัน และผู้ก่อเหตุยอมแพ้ต่อเจ้าหน้าที่ โอลส์ซันถูกตัดสินจำคุก 10 ปี ในขณะที่โอลอฟซันถูกพ้นจากข้อกล่าวหาในที่สุด
# Hoplobatrachus
Hoplobatrachus เป็นสกุลหนึ่งของกบในวงศ์ Dicroglossidae สกุลนี้พบได้ที่แอฟริกาใต้สะฮารา และเอเชียใต้กับตะวันออกเฉียงใต้ เป็นแทกซอนใกล้ชิด (sister taxon) กับสกุล Euphlyctis แม้ว่าจะมีหลักฐานที่แสดงว่า Hoplobatrachus มีความสัมพันธ์แบบวงศ์วานคู่ขนาน (paraphyletic) กับ Euphlyctis กบสกุลนี้อาจเรียกในอีกชื่อว่า กบปีเตอร์ส (Peters frog) หรือบุลฟรอกมงกุฎ (crowned bullfrog)

 สปีชีส์ 
Hoplobatrachus มี 6 สปีชีส์ที่ได้รับการอธิบาย:

 Hoplobatrachus crassus (Jerdon, 1854)
 Hoplobatrachus litoralis Hasan, Kuramoto, Islam, Alam, Khan, and Sumida, 2012
 Hoplobatrachus occipitalis (Günther, 1858)
 Hoplobatrachus rugulosus (Wiegmann, 1834)
 Hoplobatrachus tigerinus (Daudin, 1802)
 Hoplobatrachus salween (Thongproh, Chunskul, Sringurngam, Waiprom, Makchai, Cota, Duengkae, Duangjai, Hasan, Chuaynkern, and Chuaynkern, 2022)
# อิตเตอร์บี
อิตเตอร์บี  เป็นหมู่บ้านและเหมืองบนเกาะเรซารือ ในเทศบาลวักซ์ฮ็อล์ม ส่วนหนึ่งของหมู่เกาะสต็อกโฮล์ม ปัจจุบันเป็นย่านที่อยู่อาศัยชานเมืองของสวีเดน

ชื่ออิตเตอร์บีแปลว่า "หมู่บ้านรอบนอก" (outer village) เหมืองอิตเตอร์บีเป็นที่รู้จักในฐานะที่มาของแร่ที่นำไปสู่การค้นพบธาตุเคมีบ่อยที่สุดในโลด ธาตุเคมีจำนวนสี่ตัว ได้แก่ อิตเตรียม (Y), เตอร์เบียม (Tb), เออร์เบียม (Er) และ อิตเตอร์เบียม (Yb) ล้วนตั้งชื่อตามอิตเตอร์บี
# หอสมุดประชาชนสต็อกโฮล์ม
สต็อคฮ็อล์มส์ สตัดสบิบลิโอเทียค (หรือ Stadsbiblioteket) หรือ หอสมุดประชาชนสต็อกโฮล์ม  เป็นหอสมุดในสต็อกโฮล์ม ประเทศสวีเดน ออกแบบโดยสถาปนิกยุนนาร์ อัสปลันด์

ภายในหอสมุดประกอบด้วยหนังสือและวารสารมากกว่า 2 ล้านฉบับ รวมถึงเทปเสียง, ซีดี และหนังสือเสียงอีกมากกว่า 2.4 ล้านเล่ม

ส่วน "หอสมุดนานาชาติ" (international library) ซึ่งประกอบด้วยหนังสือภาษาต่างประเทศ มีขนาดสองชั้น มีหนังสือและวารสารจากมากกว่า 100 ภาษา ในจำนวนนี้ประกอบด้วยจำนวนมากกว่า 17,000 เล่มที่เป็นภาษาเปอร์เซีย, 15,800 เล่มที่เป็นภาษาอาหรับ และ 14,500 เล่มเป็นภาษาสเปน ในบรรดาหนังสือภาษาต่างประเทศ หนังสือที่ถูกยืมมากที่สุดคือภาษารัสเซีย (19,300 ครั้ง), ภาษาไทย, ภาษาสเปน, ภาษาอาหรับ, ภาษาเปอร์เซีย, ภาษาจีน, ภาษาโปแลนด์ และภาษาญี่ปุ่น (เมื่อปี 2007)Unpublished library statistics, available on request at the desk.

การออกแบบของสถานีรถไฟใต้ดินอาร์โนส์กรูฟในลอนดอนเหนือ ผลงานการออกแบบของชาลส์ ฮอลเดน ก็เชื่อว่าได้รับแรงบันดาลมาจากหอสมุดนี่

อัางอิง

แหล่งข้อมูลอื่น

Website with several photos about Asplund's work on Stockholm Public Library
Website with several photos about Asplund's work
5 films with English subtitles about the City Library of Stockholm designed by Gunnar Asplund. See the view from the roof, enjoy all the furnitures designed by architect G. Asplund, look into the marvellous Rotunda and so on.

Category:หอสมุดในประเทศสวีเดน
Category:สิ่งก่อสร้างในสต็อกโฮล์ม
# ลีบราออฟฟิศ
ลีบราออฟฟิศ  เป็นชุดโปรแกรมสำนักงานเสรีและโอเพนซอร์ซ แยกมาจากโอเพนออฟฟิศดอตอ็อกในปี 2553
 โปรแกรมในชุด 

 โปรแกรม  หมายเหตุ 32px ไรเตอร์ (Writer) โปรแกรมประมวลคำคล้ายกับไมโครซอฟท์ เวิร์ด หรือเวิร์ดเพอร์เฟกต์ สามารถนำเข้าเอกสาร DOC ของเวิร์ดได้ สามารถส่งออกเป็นเอกสาร PDF โดยไม่ต้องใช้ซอฟต์แวร์เพิ่มเติม และสามารถใช้เป็นโปรแกรมแก้ไขแบบ WYSIWYG สำหรับสร้างเว็บเพจ 32px แคลก์ (Calc) โปรแกรมแผ่นตารางทำการคล้ายกับไมโครซอฟท์ เอกซ์เซล หรือโลตัส 1-2-3 สามารถนำเข้าเอกสาร XLS ของเอกซ์เซลได้ Calc มีคุณลักษณะหลายอย่างที่ไม่มีในเอกซ์เซล รวมทั้งระบบที่สามารถกำหนดลำดับกราฟโดยอัตโนมัติ ขึ้นอยู่กับข้อมูลของผู้ใช้ในตาราง และ Calc ก็สามารถส่งเอกสารออกเป็น PDF ได้เช่นกัน 32px อิมเพรส (Impress) โปรแกรมนำเสนอคล้ายกับไมโครซอฟท์ พาวเวอร์พอยต์ หรือแอปเปิล คีย์โน้ต สามารถส่งออกการนำเสนอเป็นไฟล์ของอะโดบี แฟลช (SWF) ซึ่งสามารถทำให้สามารถเล่นแฟลชได้บนเครื่องที่ได้ติดตั้งแฟลชเพลเยอร์ สามารถส่งออกเป็นเอกสาร PDF และสามารถนำเข้ารูปแบบไฟล์ PPT ของเพาเวอร์พอยต์ได้ Impress ขาดแม่แบบการออกแบบเบื้องต้นที่พร้อมใช้งาน อย่างไรก็ตาม แม่แบบเหล่านั้นสามารถดาวน์โหลดได้จากอินเทอร์เน็ต 32px เบส (Base) โปรแกรมจัดการฐานข้อมูลคล้ายกับไมโครซอฟท์ แอ็กเซส Base สามารถสร้างและจัดการแก้ไขฐานข้อมูล สร้างแบบฟอร์มและรายงานเพื่อให้สามารถใช้งานได้ง่ายจากผู้ใช้ทั่วไป Base สามารถใช้เป็นส่วนหน้าของระบบฐานข้อมูลที่แตกต่างได้หลายชนิด รวมทั้งฐานข้อมูลแอ็กเซส (JET), แหล่งข้อมูล ODBC, และ MySQL/PostgreSQL Base เริ่มเข้ามาเป็นโปรแกรมในชุดตั้งแต่รุ่น 2.0 เป็นการดัดแปลงมาจาก HSQL ในขณะที่ Base สามารถเป็นส่วนหน้าของฐานข้อมูลใด ๆ ดังที่กล่าวไว้ โปรแกรมไม่จำเป็นต้องติดตั้งอะไรเพิ่มเติม เพียงแค่ส่งผ่านคำสั่ง SQL หรือใช้งานผ่านส่วนต่อประสานกราฟิกหากต้องการ 32px ดรอว์ (Draw) โปรแกรมสร้างและแก้ไขเวกเตอร์กราฟิกส์และเครื่องมือสร้างแผนภูมิ คล้ายกับไมโครซอฟท์ วิซิโอ มีคุณลักษณะเทียบได้กับรุ่นก่อนของคอเรลดรอว์ สามารถสร้างจุดเชื่อมต่อระหว่างรูปร่างและเส้นที่อยู่ใกล้เคียง เพื่อการวาดแผนภูมิให้ง่ายขึ้นเช่นโฟลวชาร์ต โปรแกรมนี้มีคุณลักษณะคล้ายซอฟต์แวร์ประเภท Desktop publishing อาทิ Scribus และไมโครซอฟท์ พับบลิชเชอร์ Draw สามารถส่งออกเอกสารให้เป็น PDF ได้เช่นกัน 32px แมท (Math) เครื่องมือสำหรับสร้างและแก้ไขสูตรคณิตศาสตร์ คล้ายกับไมโครซอฟท์ อีเควชันเอดิเตอร์ สูตรที่สร้างขึ้นสามารถฝังลงในเอกสารอื่น ๆ ของโอเพนออฟฟิศดอตอ็อกเช่นเดียวกับที่ทำโดย Writer รองรับการใช้ฟอนต์หลายแบบและสามารถส่งออกเป็น PDF

 หมายเหตุ
# ตำบลแม่เปิน
แม่เปิน เป็นตำบลเพียงแห่งเดียวในอำเภอแม่เปิน จังหวัดนครสวรรค์ เป็นที่ตั้งของศูนย์ราชการต่าง ๆ ในอำเภอ อยู่ห่างจากศาลากลางจังหวัดประมาณ 84 กิโลเมตร

ปัจจุบันตำบลแม่เปินอยู่ในเขตองค์การบริหารส่วนตำบลแม่เปินซึ่งเดิมมีฐานะเป็นสภาตำบลแม่เปิน ตั้งขึ้นใน พ.ศ. 2536 ก่อนที่จะได้รับการจัดตั้งเป็นองค์การบริหารส่วนตำบลแม่เปินในวันที่ 3 มีนาคม พ.ศ. 2538

 ประวัติ 
พื้นที่ "แม่เปิน" เดิมเป็นพื้นที่ในเขตตำบลห้วยน้ำหอม ทางราชการได้แยกพื้นที่ตำบลแม่วงก์ ตำบลแม่เล่ย์ ตำบลวังซ่าน ตำบลเขาชนกัน ตำบลปางสวรรค์ และตำบลห้วยน้ำหอม อำเภอลาดยาว มาตั้งเป็นกิ่งอำเภอแม่วงก์ ขึ้นกับอำเภอลาดยาว ในวันที่ 22 เมษายน พ.ศ. 2535 พื้นที่แม่เปินจึงขึ้นอยู่กับกิ่งอำเภอแม่วงก์

ต่อมาเมื่อวันที่ 30 กันยายน พ.ศ. 2535 ทางราชการได้แยกหมู่บ้าน 9 หมู่ของตำบลห้วยน้ำหอม ได้แก่ หมู่ที่ 12 บ้านคลองเจริญ, หมู่ที่ 16 บ้านโนนสมบูรณ์, หมู่ที่ 21 บ้านหนองพวา, หมู่ที่ 17 บ้านลานหมาไน, หมู่ที่ 25 บ้านสระสวัสดิ์, หมู่ที่ 24 บ้านตลุกตาสาม, หมู่ที่ 18 บ้านเขาแหลม, หมู่ที่ 19 บ้านพนาสวรรค์, หมู่ที่ 20 บ้านแม่กะสี ออกมาจัดตั้งเป็นหมู่ที่ 1–9 ของตำบลแม่เปินตามลำดับ โดยเรียกชื่อตำบลตามลำน้ำแม่เปินที่ปัจจุบันแห้งขอดตื้นเขินหมดแล้ว

ในวันที่ 15 กรกฎาคม พ.ศ. 2539 ทางราชการได้แยกพื้นที่บางส่วนของกิ่งอำเภอแม่วงก์ อำเภอลาดยาว ออกมาตั้งเป็นกิ่งอำเภอแม่เปิน ขึ้นกับอำเภอลาดยาว และในวันที่ 8 กันยายน พ.ศ. 2550 กิ่งอำเภอแม่เปินได้รับยกฐานะเป็นอำเภอตามพระราชกฤษฎีกาตั้งอำเภอที่ประกาศในราชกิจจานุเบกษา ฉบับกฤษฎีกา ลงวันที่ 24 สิงหาคม พ.ศ. 2550 ตำบลแม่เปินจึงย้ายมาขึ้นกับกิ่งอำเภอแม่เปินและอำเภอแม่เปินนับแต่นั้นมา

 ที่ตั้งและอาณาเขต 
ตำบลแม่เปินเป็นตำบลเดียวในเขตอำเภอแม่เปิน มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับตำบลแม่เล่ย์ (อำเภอแม่วงก์ จังหวัดนครสวรรค์)
 ทิศตะวันออก ติดต่อตำบลปางสวรรค์และตำบลชุมตาบง (อำเภอชุมตาบง จังหวัดนครสวรรค์)
 ทิศใต้ ติดต่อกับตำบลระบำ (อำเภอลานสัก จังหวัดอุทัยธานี)
 ทิศตะวันตก ติดต่อกับตำบลระบำ (อำเภอลานสัก จังหวัดอุทัยธานี) และตำบลแม่เล่ย์ (อำเภอแม่วงก์ จังหวัดนครสวรรค์)

 การแบ่งเขตการปกครอง 
ตำบลแม่เปินประกอบด้วยหมู่บ้านทั้งหมด 24 หมู่บ้าน ได้แก่
หมู่รหัสภูมิศาสตร์ชื่อหมู่บ้านประชากร (2563)จำนวนบ้านชายหญิงรวม - -*ทะเบียนบ้านกลาง1810283160140101คลองเจริญ5185271,045314260140102โนนสมบูรณ์389378767228360140103หนองพวา390405795258460140104ลานหมาไน4975361,033351560140105สระสวัสดิ์6266101,236399660140106ตลุกตาสาม5585211,079319760140107เขาแหลม387373760345860140108พนาสวรรค์400402802308960140109แม่กะสี5204589784041060140110ท่ามะกรูด2912945851731160140111มาลาศรี2532535061981260140112ปางสัก4734999723381360140113คลองค่าย3703717411901460140114ใหม่ทรายทอง4924829745321560140115เขามะตูม2722825542041660140116โคกพุทรา5545441,0982701760140117ประดู่งาม5124819932771860140118ทรัพย์โพธิ์ทอง3233396622171960140119ใหม่ไทรทอง4294138422742060140120สวนป่า3803637432192160140121คลองห้วยหวาย2332184511642260140122ลาน 24885421,0302992360140123ใหม่ชัยมงคล4704719412372460140124รัศมีสร้างสรรค์6696231,292382รวม10,51210,39520,9076,903

 สถานที่สำคัญ 
 น้ำตกแม่กะสี เป็นน้ำตกที่สวยงาม มีหลายชั้น ตั้งอยู่ในเขตรักษาพันธุ์สัตว์ป่าห้วยขาแข้ง หน้าแล้งจะมีน้ำไม่มากนัก แต่หน้าฝนจะสวยงามมาก และที่สำคัญคือจะมีนกนานาพันธุ์
# หน่วยยามฝั่งเวียดนาม
หน่วยยามฝั่งเวียดนาม (อักษรย่อ: VCG; ; การแปลตามตัวอักษร: "ตำรวจน้ำเวียดนาม") เป็นหน่วยยามฝั่งของประเทศเวียดนาม โดยเป็นสาขาหนึ่งของกองทัพประชาชนเวียดนาม ของกองทัพเวียดนาม และอยู่ภายใต้การบริหารของกระทรวงกลาโหมเวียดนาม นับตั้งแต่มีการก่อตั้งในช่วงปลายคริสต์ทศวรรษ 1990 หน่วยยามฝั่งเวียดนามมีบทบาทสำคัญในการรักษาความมั่นคงทางทะเล และการปกป้องเขตเศรษฐกิจจำเพาะ (EEZ) รวมถึงเขตไหล่ทวีป โดยได้ส่งกองกำลังในน่านน้ำ ณ พื้นที่ทับซ้อนระหว่างเวียดนามและต่างประเทศ, ให้ความคุ้มครองและช่วยเหลือชาวประมงในประเทศเมื่อจำเป็น นอกจากนี้ หน่วยยามฝั่งเวียดนามยังปฏิบัติหน้าที่ค้นหาและกู้ภัย พร้อมกับหน้าที่ในการต่อสู้และป้องกันการลักลอบ, การกระทำอันเป็นโจรสลัด ตลอดจนกลโกงทางการค้าในน่านน้ำเวียดนาม

 ต้นกำเนิด 
หน่วยยามฝั่งเวียดนามได้รับการจัดตั้งขึ้นครั้งแรกโดยคำสั่งหมายเลข 3-แอล/ซีทีเอ็น ของประธานาธิบดี เจิ่น ดึ๊ก เลือง (7 เมษายน ค.ศ. 1998) โดยประกาศข้อบัญญัติเกี่ยวกับหน่วยยามฝั่งเวียดนาม ซึ่งได้รับการยอมรับจากสมัชชาแห่งชาติที่สิบของเวียดนามเมื่อวันที่ 28 มีนาคม ค.ศ. 1998
# แฮร์ริสัน ออสเตอร์ฟิลด์
แฮร์ริสัน จอห์น ออสเตอร์ฟิลด์ (né Davy; 4 กรกฎาคม พ.ศ. 2539) เป็นนักแสดงและนายแบบชาวอังกฤษ เขาได้รับความสนใจเป็นครั้งแรกจากเรื่อง Catch-22 ของจอร์จ คลูนีย์ในปี พ.ศ. 2562 ในบท Snowden เป็นนักแสดงสมทบของ ในปี พ.ศ. 2564 เขาแสดงเป็น ลีโอโพลด์ ในละครชุดเรื่อง The Irregulars ของเน็ตฟลิกซ์
# สนธิสัญญามาร์ราเคชวีไอพี
สนธิสัญญามาร์ราเคชวีไอพี  มีชื่ออย่างเป็นทางการว่า สนธิสัญญามาร์ราเคชเพื่ออำนวยความสะดวกในการเข้าถึงงานที่มีการโฆษณาแล้วสำหรับคนพิการทางการเห็นและคนพิการทางสื่อสิ่งพิมพ์  เป็นสนธิสัญญาด้านลิขสิทธิ์ที่ลงมติรับในมาร์ราเคช ประเทศโมร็อกโก เมื่อวันที่ 27 มิถุนายน 2556 มีผลใช้บังคับตั้งแต่วันที่ 30 กันยายน 2559

สนธิสัญญาฯ อนุญาตให้มีข้อยกเว้นลิขสิทธิ์เพื่ออำนวยความสะดวกแก่การสร้างสรรค์ฉบับของหนังสือและงานสร้างสรรค์อื่นที่เข้าถึงได้แก่ผู้พิการทางการเห็น นับเป็นการตั้งบรรทัดฐานสำหรับประเทศที่ให้สัตยาบันแก่สนธิสัญญาฯ ในการให้มีข้อยกเว้นทำนองดังกล่าว และอนุญาตให้มีการนำเข้าและส่งออกงานด้วย

มีประเทศ 63 ประเทศลงนามสนธิสัญญาฯ เมื่อการประชุมสิ้นสุด จนเมื่อวันที่ 30 มิถุนายน 2559 ประเทศภาคีที่ 20 ให้สัตยาบัน สนธิสัญญาฯ มีผลใช้บังคับตั้งแต่วนที่ 30 กันยายน 2559
# อาสพลธ์ สรรณ์ไตรภพ
อาสพลธ์ สรรณ์ไตรภพ (เกิด 6 ธันวาคม พ.ศ. 2521)  เป็นสมาชิกสภาผู้แทนราษฎรจังหวัดศรีสะเกษ สังกัดพรรคภูมิใจไทย อดีตรองประธานกรรมการคนที่สี่ในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร)

 ประวัติ 
อาสพลธ์ เกิดเมื่อวันที่ 6 ธันวาคม พ.ศ. 2521 เป็นบุตรนายมงคลพัฒน์ สรรณ์ไตรภพ สมาชิกสภาจังหวัดศรีสะเกษคนดีศรีษะเกษอาสพลธ์ สรรณ์ไตรภพ เสียสละประโยชน์ส่วนตนเพื่อประโยชน์ส่วนรวมจาก หนังสือพิมพ์แนวหน้า เกิดในตระกูลนักธุรกิจโรงสีข้าว ในชื่อโรงสี "ต.ไทยเจริญ" 

สำเร็จการศึกษาระดับปริญญาตรี สาขาวิศวกรรมโยธา คณะวิศวกรรมศาสตร์ มหาวิทยาลัยขอนแก่น ปริญญาโท วิศวกรรมศาสตร์มหาบัณฑิต (วิศวกรรมโยธา) มหาวิทยาลัยฟลอริดา ประเทศสหรัฐอเมริกาสภาผู้แทนราษฎร

 การทำงาน 
อาสพลธ์ เริ่มทำงานการเมืองท้องถิ่นโดยลงสมัครรับเลือกตั้งเป็นสมาชิกสภาองค์การบริหารส่วนจังหวัดศรีสะเกษ ได้รับเลือกตั้ง 2 สมัย ต่อมาได้รับแต่งตั้งเป็นเลขานุการนายกองค์การบริหารส่วนจังหวัดศรีสะเกษ (วิชิต ไตรสรณกุล) กระทั่งในปี 2562 เขาได้เข้าร่วมงานกับพรรคภูมิใจไทย และลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ เขต 7 เอาชนะมานพ จรัสดำรงนิตย์ อดีต สส.หลายสมัย จากพรรคเพื่อไทยเลือกตั้ง 2562 : "เพื่อไทย" รักษาฐานเสียงภาคอีสาน

อาสพลธ์ ได้รับแต่งตั้งเป็นรองประธานคณะกรรมาธิการการป้องกันปราบปรามการฟอกเงินและยาเสพติด และรองประธานคณะกรรมาธิการวิสามัญพิจารณาศึกษาแนวทางการบริหารจัดการลุ่มน้ำทั้งระบบ ในสภาผู้แทนราษฎรไทย ชุดที่ 25

อาสพลธ์ ถูกกล่าวถึงทางสื่อมวลชนจากกรณีการประกันตัวหญิงสาวที่ก่อเหตุขโมยนมผงเพื่อเลี้ยงลูกคนของปชช.! “สส.ภูมิใจไทย” ใช้ตำแหน่งขอประกันหญิงลูก 4 ขโมยนมให้ลูกศรีสะเกษเปลี่ยน "เสี่ยลาว" ย้ายค่าย "ไตรศุลี" เข้าทำเนียบ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๔, ๑๔ กุมภาพันธ์ ๒๕๖๕
# นริศา อดิเทพวรพันธุ์
นริศา อดิเทพวรพันธุ์ เป็นนักการเมืองชาวนครศรีธรรมราช เป็นข้าราชการการเมืองตำแหน่งประจำสำนักเลขาธิการนายกรัฐมนตรีปลัดกระทรวง พม. ควง 'นริศา' ลุยซับน้ำตาช่วยน้ำท่วมเมืองคอน อดีตสมาชิกสภาผู้แทนราษฎรจังหวัดนครศรีธรรมราช อดีตประธานคณะกรรมาธิการการพัฒนาเศรษฐกิจในสภาผู้แทนราษฎรไทย ชุดที่ 24

ประวัติ 
นริศา อดิเทพวรพันธุ์ เกิดเมื่อวันที่ 9 ตุลาคม พ.ศ. 2508 เป็นบุตรของนายก่อศักดิ์ อดิเทพวรพันธุ์ เธอจบการศึกษาปริญญาตรี รัฐศาสตรบัณฑิต สาขาสังคมวิทยาและมนุษวิทยา จากจุฬาลงกรณ์มหาวิทยาลัย และปริญญาโท Master of Science in Adminstration จากมหาวิทยาลัยบอสตัน 

 การทำงาน 
นริศา อดิเทพวรพันธุ์ ลงสมัครรับเลือกตั้งสมาชิกสภาผู้แทนราษฎรจังหวัดนครศรีธรรมราชครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ และได้รับเลือกตั้งเป็น ส.ส. ต่อเนื่องในปี 2544, 2548, 2550, 2554 และเธอได้รับแต่งตั้งเป็นประธานคณะกรรมาธิการพัฒนาการเศรษฐกิจในสภาผู้แทนราษฎรไทย ชุดที่ 24 

เธอลงสมัครรับเลือกตั้งในจังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง โดยแพ้ให้กับ รงค์ บุญสวยขวัญ จากพรรคพลังประชารัฐหัวเชือกวัวชน ปชป.-พปชร เลือกตั้งเมืองนคร ต่อมาเธอได้รับแต่งตั้งเป็นข้าราชการการเมือง ตำแหน่งประจำสำนักเลขาธิการนายกรัฐมนตรีครม.ตั้ง ขรก.การเมืองหลายตำแหน่ง ส.ส.สอบตก ได้งานเพียบ ช่วยงานประจำกระทรวงการพัฒนาสังคมและความมั่นคงของมนุษย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๑, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๒๕, ๑๘ ธันวาคม ๒๕๕๑
# การเลือกตั้งนายกองค์การบริหารส่วนจังหวัดเชียงใหม่ พ.ศ. 2547
จังหวัดเชียงใหม่ในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 เป็นการเลือกตั้งสมาชิกสภาท้องถิ่นและผู้บริหารท้องถิ่นขององค์การบริหารส่วนจังหวัดทั่วประเทศไทย (ยกเว้นจังหวัดบุรีรัมย์) ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547พระปกเกล้า,สถาบัน. ฐานข้อมูลการเลือกตั้งนายก อบจ. สถาบันพระปกเกล้า : กรุงเทพ. 2547

ในการเลือกตั้งครั้งดังกล่าว มีผู้สมัคร จำนวน 5 คน ผู้มีสิทธิ์ออกเสียง จำนวน 1,112,525 คน

 ผู้สมัคร 
 หมายเลข 1 : ธวัชวงศ์ ณ เชียงใหม่ อายุ 59 ปี เป็นอดีตรัฐมนตรีช่วยว่าการกระทรวงการต่างประเทศ รัฐมนตรีช่วยว่าการกระทรวงสาธารณสุข รัฐมนตรีช่วยว่าการกระทรวงการคลัง อดีตสมาชิกสภาผู้แทนราษฎรจังหวัดเชียงใหม่ ให้การสนับสนุนโดยพรรคไทยรักไทยอนาคตเจ้าหนุ่ยในกำมือ 2 เจ๊
 หมายเลข 2 : บุษบา ยอดบางเตย อายุ 53 ปี เป็นอดีตนายกเทศมนตรีนครเชียงใหม่ ภริยาพลตรี อินทรัตน์ ยอดบางเตยประวัติ เสธ.ยอด
 หมายเลข 3 : อุดรพันธ์ จันทรวิโรจน์ อายุ 58 ปี อดีตนายกองค์การบริหารส่วนจังหวัดเชียงใหม่ (8 ปี) ให้การสนับสนุนโดยพรรคไทยรักไทย 
 หมายเลข 4 : ณรงค์ นิยมไทย อายุ 60 ปี เป็นอดีตสมาชิกสภาผู้แทนราษฎรจังหวัดเชียงใหม่ เป็นนักจัดรายการวิทยุรายการข่าว
 หมายเลข 5 : ปรัชญา กีรตินันท์ อายุ 52 ปี นักธุรกิจ

 ผลการเลือกตั้ง
# มายุ โนโซมิ
มายุ โนโซมิ (; 5 ตุลาคม ค.ศ. 1989 –)   เป็นนักแสดงเอวี และนักร้องชาวญี่ปุ่น

เธอเกิดที่โตเกียว และอยู่สังกัดดูโอเอนเตอร์เทนเมนต์

 ประวัติ 
หลังจากปรากฏตัวในอิมเมจวิดีโอ 2 รายการ เธอได้เปิดตัวเอวีโดยเฉพาะสำหรับไอเดียพอกเกตในเดือนพฤศจิกายน ค.ศ. 2009

ส่วนราวด์วันเอนเตอร์เทนเมนต์ได้เปิดตัวซีดีโนโซมิในเดือนมกราคม ค.ศ. 2010

เธอเป็นนักแสดงเอวีสายโลลิ ที่มีสโลแกนโฆษณาติดปากว่า "อายุ 19 ปีเกิดในปีแรกของยุคเฮเซ" ตั้งแต่อายุในขณะถ่ายทำ

ในการสำรวจความนิยมที่จัดขึ้นระหว่างวันที่ 5 มกราคมถึง 29 กุมภาพันธ์ ค.ศ. 2012 ในฐานะโปรเจ็กต์วิดีโอสำหรับผู้ใหญ่ครบรอบ 30 ปี (เอวี30) เธอได้รับเลือกให้อยู่ในอันดับที่ 34

ต่อมา เธอได้รับการผูกขาดสำหรับบริษัทแอตแทกเกอส์ตั้งแต่เดือนมีนาคม ค.ศ. 2016

แม้ว่ามายุ โนโซมิ จะไม่ได้ประกาศลาออกจากการเป็นนักแสดงเอวี แต่งานใหม่ของเธอก็ได้หยุดลงใน ค.ศ. 2017 และตอนนี้เธอกำลังมุ่งเน้นไปที่กิจกรรมของการเป็นนักร้อง

 ชีวิตส่วนตัว 
 งานอดิเรกและทักษะพิเศษของเธอคือการเล่นสโนว์บอร์ดและการทำอาหาร
 มายุ โนโซมิ เป็นลูกสาวคนโตของพี่น้องสี่คน โดยมีน้องชาย 2 คน และน้องสาวหนึ่งคน2010年4月6日の自身のブログより、リプの63
 เธอสำเร็จความใคร่ด้วยตนเองครั้งแรกเมื่ออยู่ชั้นประถมศึกษาปีที่ 5 และมีประสบการณ์ครั้งแรกเมื่ออยู่ชั้นประถมศึกษาปีที่ 6
 อาหารที่มายุ โนโซมิ ชอบคือราเม็ง (จากการสัมภาษณ์งานเดบิวต์ของเธอ) แม้กระทั่งในบล็อกเก่าของเธอยังใช้ชื่อ "มายุรา〜(เม็ง)บล็อก★"
 การตรวจวัดระดับการมองเห็นของเธอแย่ลง และสวมแว่นตาในชีวิตส่วนตัว
 มายุ โนโซมิ มีความสนิทกับนักแสดงเอวีที่ชื่อยูกิโกะ ซูโอ โดยจะเห็นได้ว่าเธอมาหยอกล้อบ่อยครั้งในบล็อกของซูโอ นอกจากนี้ เธอยังเข้ากับซึบาสะ อามามิ และอัน ชิโนฮาระ ได้เป็นอย่างดี รวมถึงเรียกอัน ชิโนฮาระ ว่าเป็น "สะใภ้ของฉัน"
 ก่อนที่จะมาเป็นนักแสดงเอวี เธอทำงานเป็นช่างอิฐมวลเบา
# วัดนิเทศราษฎร์ประดิษฐ์
วัดนิเทศราษฎร์ประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพืชอุดม อำเภอลำลูกกา จังหวัดปทุมธานี มีที่ดินทั้งหมด 10 ไร่ 3 งาน 96 ตารางวา อยู่ริมคันคลองสิบสามสายกลาง ปัจจุบันมีพระปลัดทวีทรัพย์ สนฺตมโน เป็นเจ้าอาวาส

วัดนิเทศน์ราษฎร์ประดิษฐ์สร้างเมื่อ พ.ศ. 2437 โดยเจ้าไพรงาม หรือสง่างาม สร้างขึ้นในที่ดินของตนเอง และขนานนามว่า วัดบ้านเจ้า ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2439 ต่อมาที่ดินได้ตกเป็นกรรมสิทธิ์ของผู้อื่น ขุนนิเทศน์คอไห (แดงทับทิมโต) ร่วมกับชาวบ้านในท้องถิ่นนั้นจัดซื้อที่ดินให้เป็นกรรมสิทธิ์ของวัดให้ถูกต้อง เมื่อวันที่ 15 ตุลาคม พ.ศ. 2478 พร้อมกับได้เปลี่ยนนามวัดเป็น "วัดนิเทศน์ราษฎร์ประดิษฐ์" ทางวัดได้สอนพระปริยัติธรรมตั้งแต่ พ.ศ. 2498 เป็นต้นมา ปัจจุบันยังจัดอบรมคุณธรรม จริยธรรม ให้แก่เยาวชนทุกวันอาทิตย์  

หลวงพ่อบุญลือ หรือ พระครูพินิจธัญโสภณ เจ้าอาวาสรูปที่ 4 ท่านริเริ่มพัฒนาด้วยการบุรณปฏิสังฆรณ์เสนาสนะภายในวัดอย่างต่อเนื่อง ครั้นถึงเทศกาลทอดกฐิน ได้นำรายได้จากการทอดกฐิน ครึ่งหนึ่งมอบให้กับโรงเรียนเทพศรินท์คลองสิบสาม ส่วนอีกครึ่งหนึ่งนำมาพัฒนาวัด และยังช่วยเหลือรักษาชาวบ้านที่เจ็บป่วยจากโรคภัยไข้เจ็บรวมทั้งที่ชาวบ้านโดนทำคุณไสยศาสตร์ต่าง ๆ หลวงพ่อบุญลือก็ใช้วิชาอาคมปัดเป่าถอดถอนคุณไสยเหล่านั้นออกไปจนหายเป็นปกติ ชื่อเสียงของท่านเป็นที่รู้จักไปทั่วทั้งชาวไทยพุทธและชาวไทยมุสลิม